  Туспуктэм: Григорий Фомин Майя Бывальцева Удмуртиын 2023-тӥ арын огъя кун экзаменъёсы пыриськисьёс пӧлысь тужгес тросэз огъя кун экзамен сётон понна обществознаниез бырйизы. Куриськон 2 сюрс 790 адямилэсь вуиз, со вньмыз пӧлысь 43 процентэз луэ, ивортӥз элькунысь дышетонъя но тдосъя министр Светлана Болотникова «ВКонтакте» мерлыко вотэсысь бамаз. Быръем тодметъёс пӧлын кыкетӥ интыын – информатика, сое 25 процентэз экзамен сётӥсьёс бырйизы. Собере мыно биология – 21 пала процентэз, физика – 16,7 процентэз, история – 16 процентэз, химия – 12 процентэз. « Таяз арын литератуаря экзамен сётыны мылкыд карисьёслэн лыдзы йылӥз – 625 куриськон сётэмын. Георграфияя экзаменэ пыриськон понна пусйиськемъёслэн лыдзы ӧз воштӥськы – туэ, кылем арын сямен ик, 5 процент котыр курис ьконъёс сётэмын » Светлана Болотникова, Удмуртиысь дышетонъя но тодосъя минстр Кунсьӧр кылъёс пӧлын нырысетӥ интыын англи кыл кыле – 760 адями экзамен сётоз. Немец кылъя экзаменэ укмыс адями куриськон гожтӥз, испан кылъя – одӥг, китай кылъя – одӥг. 2023-тӥ арын огъя кун экзаменъёс сётыны школаез туэ но азьвыл йылпумъясь, шор ёзо ӧнер дышетсконниосын дышетскись 6 сюрс 356 адями пусйиськиз. Ӟуч кылъя но математикая тодон-валанъёссэс ваньзы эскерозы. Со дыре ик вылӥ дышетсконние пырон понна профильной ёзэн математикая экзамен сётыны 3 сюрс 69 пиналъёс мылкыд каризы. Тодэ вайытом, огъя кун экзаменъёсты сётонлэн валтӥсь люкетэз 26-тӥ куартолэзьысен 20-тӥ инвожоозь мыноз. Тегъёс: Удмуртия Дышетон экзамен СветланаБолотникова  